Diari Oficial de la Generalitat Valenciana


Sumari del DOGV 8516, del 28-03-2019 (2019/3050)

RESOLUCIÓ de 25 de març de 2019, de la directora general de Recursos Humans, per la qual s'amplia el termini establit en la base 6.1.4 de les resolucions de 2 d'octubre de 2017, del director general de Recursos Humans i Econòmics, per les quals es convoca concurs oposició pel torn d'accés lliure i torn de promoció interna per a la provisió de vacants de tècnic o tècnica en cures auxiliars d'infermeria d'institucions sanitàries de la Conselleria de Sanitat Universal i Salut Pública.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8516

Data del DOGV
:   28-03-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3050


Data del document
:   25-03-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 25 de març de 2019, de la directora general de Recursos Humans, per la qual s'amplia el termini establit en la base 6.1.4 de les resolucions de 2 d'octubre de 2017, del director general de Recursos Humans i Econòmics, per les quals es convoca concurs oposició pel torn d'accés lliure i torn de promoció interna per a la provisió de vacants de tècnic o tècnica en cures auxiliars d'infermeria d'institucions sanitàries de la Conselleria de Sanitat Universal i Salut Pública. [2019/3050]  
  
  
  
Vista la Resolució de 8 de març de 2019, del tribunal del concurs oposició pel torn d'accés lliure i torn de promoció interna per a la provisió de vacants de tècnic o tècnica en cures auxiliars d'infermeria d'institucions sanitàries de la Conselleria de Sanitat Universal i Salut Pública, publicada el dia 21 de març en la pàgina web de la Conselleria de Sanitat Universal i Salut Pública, per la qual es fa pública la relació definitiva d'aspirants aprovats i suspesos per l'ordre de puntuació aconseguida en els processos esmentats.  
Considerant que segons la base 6.1.4 de les convocatòries referides, els que hagueren superat la fase d'oposició disposaran de 10 dies hàbils a partir de l'endemà de la publicació de la relació definitiva de persones aprovades, per a presentar fotocòpia compulsada dels documents acreditatius dels mèrits valorables en la fase de concurs segons el barem especificat en l'annex II, així com l'imprés degudament omplit de l'autobarem que s'adjunta en aquest annex.  
  
Sent el primer dia hàbil de l'esmentat termini el 22 de març de 2019, i coincidint dins d'aquest període els dies festius 25 i 26 de març, corresponents a les festes locals de Castelló, aquesta Direcció General de Recursos Humans, en virtut de la competència atribuïda per l'article 18 del Decret 93/2018, de 13 de juliol, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:  
  
Ampliar el termini referit, i es consigna l'últim dia d'aquest per a tots els aspirants el 8 d'abril de 2019.  
  
Contra la present resolució es podran interposar els recursos especificats en la base 8 de la convocatòria.  
  
València, 25 de març de 2019.- La directora general de Recursos Humans: Carmen López Delgado.